ઇંગ્લેન્ડ સામેની ત્રીજી ટેસ્ટમાં દિનેશ કાર્તિકના સ્થાને વિકેટકીપર તરીકે પસંદગી પામેલા 20 વર્ષીય રિષભ પંત કરિયરની પહેલી જ ટેસ્ટના પ્રથમ દાવમાં પાંચ કેચ પકડનારો વિશ્ર્વનો ત્રીજો તથા ભારતનો પ્રથમ વિકેટકીપર બન્યો છે. ડેબ્યૂ ટેસ્ટના પ્રથમ દાવમાં પાંચ કેચ ઝીલવાની સિદ્ધિ અગાઉ ઑસ્ટ્રેલિયાના બ્રાયન ટેબરે 1966માં અને ઑસ્ટ્રેલિયાના જ જોન મેક્લીને 1978માં (40 વર્ષ પહેલાં) નોંધાવી હતી. આ વિક્રમની જ વાત કરીએ તો ભારતના કોઈ પણ વિકેટકીપરે પંતની પહેલાં ડેબ્યૂ ટેસ્ટ-ઇનિંગ્સમાં ત્રણથી વધુ કેચ નહોતા પકડ્યા. દરમ્યાન ટેસ્ટ પ્રવેશે છગ્ગો ફટકારી પોતાનું ખાતું ખોલાવનાર પંત પ્રથમ ભારતીય ખેલાડી પણ બની ગયો હતેા.